Document ID: /roh_data/filtered/fineweb-2-filterrobots_roh.jsonl.gz/30285

Durant l’inscunter sajan ins sa cunvegnì davart in plan per limitar la fulla da fugitivs. Persuenter duaja dar in pass vers la liberalisaziun dals visums cun la Tirchia.
UE e Tirchia s'avischinan
La cunvegna prevesia da laschar en Tirchia ils fugitivs che sajan gia là, ha ditg Juncker. Era vul ins impedir fugitivs dad immigrar en l’Europa via territori tirc. Suenter onns da renfatschas vicendaivlas ed alienaziun politica paran l’UE e la Tirchia uschia da s’avischinar.
Davart las 3 milliardas euros che la Tirchia pretenda da l'UE per dumagnar la crisa da fugitivs, na dettia anc nagina decisiun, ha ditg Juncker.
RR novitads 06:00